આણંદઃ મુખ્યમંત્રી વિજય રૂપાણીએ વલ્લભ વિદ્યાનગરની સરદાર પટેલ યુનિવર્સિટીમાં શૈક્ષણિક સુવિધાઓમાં વધારો કરતાં અને ઇપ્કો પરિવારના સંપૂર્ણ આર્થિક સહયોગથી રૂ. ત્રણ કરોડના ખર્ચે નિર્મિત ઇન્દુકાકા ઇપ્કોવાળા સેન્ટર ફોર ઇન્ટર-ડિસિપ્લિનરી સ્ટડીઝ ઇન સાયન્સ એન્ડ ટેક્નોલોજી અને દેવાંગભાઈ ઇપ્કોવાળા સેન્ટર ફોર ઇન્ટર ડિસિપ્લિનરી સ્ટડીઝ ઇન હ્યુમેનિટીઝ એન્ડ સાયન્સિસનું લોકાર્પણ તેમ જ ઇપ્કો પરિવાર દ્વારા રૂ. પાંચ કરોડના સહયોગ તથા રૂ. પાંચ કરોડના સરકારી અનુદાન સહિત રૂ. 10 કરોડના ખર્ચે નિર્મિત ઇપ્કોવાળા ઓડિટોરિયમનું ખાતમુહૂર્ત કર્યું હતું.